Արդարեւ Յիսուսի ամէն խօսքը խոր տպաւորութիւն եւ ազդեցութիւն կը թողու հաւատացեալին վրայ։ Անոր մխիթարիչ եւ խրախուսիչ, քաջալերող, վհատութիւնը փարատող խօսքը արդէն բաւարար է, որ մարդ լաւ տրամադրութեան մէջ դիմադրէ ամէն նեղութիւն եւ ամէն դժուարութիւն։ Անոր ամէն մէկ խօսքը վստահութիւն կը ներշնչէ, մարդ ինքզինք ապահով կը զգայ եւ երբեք չի պարտուիր չարին ներգործութենէն։ Մարդ ինքզինք զօրացած, ոգեւորուած կը զգայ եւ կարծես ապագային համար Յիսուսի յայտնած նպաստաւոր կարծիքները իրեն կը պատշաճեցնէ՝ կը մխիթարուի, կը քաջալերուի, կը զօրանա՛յ։